Gordon Hodgson

Gordon Hodgson (født 16. april 1904, død 14. juni 1951) var en fotballspiller, cricketspiller og baseballspiller. Han er mest kjent for tiden som spiss på det engelske fotballaget Liverpool FC.
Hodgson ble født med engelske foreldre i Johannesburg, i provinsen Gauteng i Sør-Afrika.

 Karriere 
 Som fotballspiller 
Hodgson ble oppdaget av noen av ledere i Liverpool da laget hans Transvaal FC var på Englandsturne. Han ble signert av Liverpool manager Matt McQueen 14. desember 1925 sammen med Arthur Riley og James Gray som også kom fra Sør-Afrika.

Hodgson gjorde sin debut borte mot Manchester City på Maine Road 27. februar 1926 i en kamp som endte 1-1. Han åpnet scoringskontoen mot et annet Manchester lag 11 dager senere. Han scoret begge målene da det ble 2-2 borte mot de bitre rivalene Manchester United på Old Trafford 10. mars. Han spilte 12 kamper til i sesongen, og scoret 4 mål.

De to målene mot Man. United var bare en forsmak på hva som ville komme, idet Hodgson bare ble bedre og bedre foran mål og scoret mål for moro skyld. Det eneste som manglet i hans fantastiske karriere var at Liverpool aldri klarte å vinne noe i hans tid i klubben. Liverpool var ikke et lag som kunne hamle opp med topplagene på den tiden. De var ikke engang best i byen Liverpool. De levde i skyggen av rivalen Everton.

Hodgson scoret 18 mål i sin første hele sesong for klubben, men det var først i sesongen 1930/1931 som virkelig ble minneverdig for Hodgson, som scoret hele 36 mål. Alle målene kom i ligaen og han slettet dermed klubbrekorden for antall mål i en sesong for Anfield klubben. Dette fulgte etter de 32 målene han scoret i sesongen 1928/1929. Han scoret 23 mål i 1927/1928, 27 mål i 1931/1932, 24 mål i 1932/1933, 25 mål i 1933/1934 og 29 mål i 1934/1935, en helt utrolig prestasjon.

I hans periode i klubben spilte han 378 kamper og scoret 240 mål. Dette blir et snitt på 1 mål på 1,56 kamp. Hans målrekorder ble ikke slått før "Sir" Roger Hunt kom til klubben på 60-tallet.

Hodgsons rekord for 17  hat-tricks er fremdeles rekord i Liverpool. (Pr. 19/10 – 2006). Hans første hat-trick kom i en kamp mot Sheffield United på Anfield 11. september 1926. Målene kom i minutt nr. 21, 55 og 66.

Selv om han var født i Sør-Afrika fikk han tre landskamper for . Hans debut kom i 5-1 seieren mot  20. oktober 1930 på Bramall Lane i Sheffield. Hans eneste landslagsmål kom i 4-0 seieren mot  på Racecourse Ground i Wrexham 22. november 1930. Han spilte faktisk også en landskamp for Sør-Afrika også, da det på denne tiden var lov å spille for to forskjellige nasjoner.

Sesongen 1935/1936 ble den siste for Hodgson for Liverpool som på det tidspunktet var blitt 31 år gammel. Han spilte 17 kamper og scoret 9 mål. Heller ikke dette en dårlig uttelling. Han ble etter dette solgt til Aston Villa for £3 000. Han tilbragte en sesong i 2. Divisjon før han ble kjøpt av Leeds. Som Leeds spiller scoret han en gang mot gamleklubben Liverpool i et oppgjør som endte 1-1 på Anfield. Han fortsatte sin scoringsform for Leeds, og hadde det ikke vært for 2. verdenskrig hadde nok Hodgson spilt over 100 kamper for Yorkshire klubben.

 Som fotballtrener 
Etter krigen tok Hodgson over som manager for Port Vale i oktober 1946. Han var manager for Port Vale da de flyttet fra sin gamle stadion Recreation Ground til sin nye stadion Vale Park i 1950 som Port Vale fremdeles benytter som hjemmebane. Hodgson var fremdeles manager i Port Vale da han plutselig døde i Stoke-on-Trent 14. juni 1951.

 Som cricketspiller 
Hodgson kunne helt klart spilt flere cricketkamper enn han gjorde, kanskje til og Testkamper, (Se cricket for mer opplysninger), men hans pasjon var for fotball, slik at hans cricket statistikk ble litt begrenset. Men han spilte over 50 kamper for cricketlaget Lancashire County Cricket Club.

 Statistikk 
 Som klubbspiller fotball 
 Liverpool. 1925 – 1936. 378 kamper. 240 mål.
 Aston Villa. 1936 – 1937. ? kamper. ? mål.
 Leeds. 1937 – 1939. 82 kamper, 51 mål.

 Som landslagsspiller fotball 
  England 1930 - 1931. 3 kamper. 1 mål
  Sør-Afrika 1924. 1 kamp. 0 mål.

 Som klubbspiller cricket 
 Lancashire County Cricket Club  56 kamper, 244 "runs", 148 "wickets"

 Som manager fotball 
 Port Vale (1946 – 1951)

 Se også 
 Statistikk om Liverpool FC.

 Referanser 

 Eksterne lenker 

  Profil på Liverpools offisielle hjemmeside.

Kategori:Sørafrikanske fotballspillere
Kategori:Engelske fotballspillere
Kategori:Engelske cricketspillere
Kategori:Engelske fotballtrenere
Kategori:Fotballspillere for Liverpool FC
Kategori:Fotballspillere for Aston Villa FC
Kategori:Fotballspillere for Leeds United FC
Kategori:Fotballtrenere for Port Vale FC
Kategori:Personer fra Johannesburg